Татарстанда инкассатор 259 мең сумнан артык акча урлаган

	Суд Бөгелмә кешесен ике елга сынау вакыты белән ике ел ярымга шартлы рәвештә ирегеннән мәхрүм итте. Бөгелмәдә инкассатор машинасыннан акча урлаган машина йөртүче-инкассаторга суд булды. Билгеләнгәнчә, быел февраль аенда машина йөртүче-инкассатор берничә тапкыр акча урлаган. 	 Хезмәттәшләреннән башка автомобильдә үзе генә акчаны сакларга калганда, ул пломбалы кассетадан акчаның бераз өлешен алган, үз кирәгенә тоткан. Инкассатор барлыгы 259 мең сум артык акча урлаган, дип яза Бөгелмә авазы.

Басма мәгълүматлары буенча, ул гаебен таныган һәм акчаны кире кайтарган. Суд ир-атны ике елга сынау вакыты белән ике ел ярымга шартлы рәвештә ирегеннән мәхрүм иткән. 
	---	
Матбугат.ру

	№ --- | 26.06.2017	


